Na podlagi Odloka o proračunu Občine Kamnik za leto 2016 (Uradni list RS, št. 9 /2015 s spremembami) Občina Kamnik objavlja

**JAVNI RAZPIS ZA SOFINANCIRANJE SAKRALNIH OBJEKTOV V LETU 2016**

Občina Kamnik za sofinanciranje obnove sakralnih objektov v proračunu 2016 zagotavlja 14.000 € na p.p. 8280 – sofinanciranje sakralnih objektov in drugih spomenikov. Sredstva so namenjena za sofinanciranje obnove sakralnih objektov, nepremične in premične kulturne dediščine.

Upravičenci za sofinanciranje so lastniki sakralnih objektov premične in nepremične kulturne sakralne dediščine, ki se nahajajo v Občini Kamnik.

Namen in cilj javnega razpisa sofinanciranja sakralnih objektov:

1. izvedba obnovitvenih in vzdrževalnih del,
2. izvedba konservatorsko-restavracijskih posegov.

Upravičenci morajo k vlogi za sofinanciranje sakralnih objektov priložiti naslednje podatke:

1. Ime in priimek (ali pravna oseba) ter naslov lastnika prosilca
2. Predmet sofinanciranja (obnovitvena in vzdrževalna dela, izvedba konservatorsko-restavracijskih posegov)
3. Opis predlaganih del s predračunom oz. ocena stroškov predvidenega kulturno varstvenega posega na objektu (predmetu), foto dokumentacija
4. Kulturno varstvene pogoje s strani Zavoda za varstvo kulturne dediščine
5. Višino lastnih sredstev za načrtovana dela
6. Pričakovan delež s strani lokalne skupnosti

Upravičeni stroški sofinanciranja:

* Stroški statične sanacije,
* stroški sanacije sten,
* stroški sanacije stropov,
* stroški sanacije stopnišč,
* stroški sanacije strešnih konstrukcij in streh,
* stroški sanacije notranjih in zunanjih ometov, stroški sanacije stavbnega pohištva,
* drugi stroški, ki pripomorejo oz. omogočajo ohranjanje sakralnega pomena objekta,
* stroški za izvedbo konservatorsko-restavratorskih posegov.

Lastno delo oz. lastni material brez računov, ne sodi med upravičene stroške.

Prednost pri dodelitvi sredstev sofinanciranja bodo imela nujna dela na sakralnih objektih, ki bodo preprečevala povečevanje škode in se bodo upoštevala priporočila pristojne službe ZVKD.

 Pri konservatorsko - restavratorskih delih (slike, freske, oprema, orgle) se bo pri določitvi prednostnega vrstnega reda in višine sredstev upoštevalo strokovno mnenje in priporočila pristojne službe ZVKD.

Merila:

Merila so določena v razmerju, ki se izračuna tako, da se razpoložljiva proračunska sredstva delijo z vsoto vseh upravičenih vlog, torej glede na vrednost izkazanih del z računom za objekt.

Vse prispele vloge bo pregledala in ovrednotila tričlanska strokovna komisija, ki jo imenuje župan Občine Kamnik.

Rok za predložitev prijav in način predložitve:

Za pravočasne se bodo štele vse vloge, ki bodo do roka prispele na sedež sofinancerja oz. bodo oddane na pošto kot priporočene pošiljke še zadnji dan za oddajo vloge.

Vlog poslanih z navadno pošto, ki bodo prispele na vložišče Občine Kamnik (pisarna št. 1) po navedenem datumu in/ali uri, in nepravilno označenih vlog, komisija ne bo obravnavala in jih bo neodprte vrnila pošiljatelju.

Prijavo dostavite v vložišče Občine Kamnik ali pošljite na naslov: Občina Kamnik, Oddelek za družbene dejavnosti, s pripisom: **»Ne odpiraj – prijava na javni razpis za sofinanciranje sakralnih objektov v letu 2016 – ne odpiraj«.**

Na hrbtni strani kuverte mora biti obvezno naveden naslov vlagatelja.

Javni razpis je odprt od 1. 2. 2016 do 4. 3. 2016 do 10. ure.

Podpis pogodbe:Z izbranimi izvajalci za sofinanciranje sakralnih objektov, bo župan Občine Kamnik za leto 2016 sklenil pogodbe o sofinanciranju, v katerih bodo podrobneje urejene medsebojne pravice in obveznosti.

Dodeljena sredstva na podlagi tega razpisa morajo biti porabljena v letu 2016.

Dodatne informacije: Katja Vegel, 01/8318-142, katja.vegel@kamnik.si

Številka: 410-0024/16-4/2

Datum: 28. 1. 2016

Marjan Šarec

 ŽUPAN, l.r.